A 



Digitized by Google 



Di g i t i zed b y-Googte 







Digitized by CtToglt 



4-C ni )4' 

ODE 


Patriae gratulatur Poeta de adventu ftuviXAUDi xr. 


FAllor? meque furor ludie amabilis.* 
Immortale tibi nunc decus additum 
O dulcis videor cernere patria 
Non uno inclyta nomine _ 

Ergo Parthenopen , arvaque deserens , 
Sebethos placido flumine quae alluit, 
Arpini geminis addita collibus 
Gestit visere moenia 
Ingens Borbonii gloria sanguinis 
Ferdinandus, amor, delicium suae 
Gentis , laude vigens cujus et ultima 
Nomen litora transvolat 2 
Tanto plaude viro, patria gestiens : 
Mecum vos agedum spargite lilia. 
Cives; vos manibus plaudite, laudibus 
Summum tollite Principem. 

Hic est , qui populos imperio beat 
Vesanae injiciens frena licentiae : 

Hunc aequum metuit subdola vindicem 
Fraus , omne et metuit nefas . 

Quas non daedaleis fervere civibus 
Urbes ? quos populos moribus asperos ? 
Vel quae rura feris horrida sentibus 
Nos usquam, hoc duce, cernimus? 

Tu doctis tribuis praemia frontibus; 
Calcar tu ingenuis addis et artibus , 
Ferdinande ; nova ac te stupet auspice 
Hospes moenia surgerc . 

Te propter meritis fulget honoribus 
Virtus , alma fides : vincula criminis 
Per te jura vigent : te colit aequitas , 

Ac veri pietas soror. 

Dicam , quae tibi mens provida consili , 
Rerum multiplici ec nescia concuti 
Mole , aut bella pares , aut libeat tuis 
Leges dicere gentibus ; 

Per quam nomen , opes , gloria et imperl 
Crevere , ac pavidis te videt Itala 
Tellus praesidium rebus, idoneum 
Belli reddere ferias? 

At vel Pindarico plenius aureo , 

Vel tentet Latio carmina barbite, 

Impar quisque tuas , optime Principum , 
Laudes tradere posteris. 

O nostris utinam jam Deus annuens 
Votis te incolumem servet in ultimum 
Aevum! Parthenope quid paveat? mea 
Quid, te sospite, patria? 

ELEGIA 

Tanto adveniente Principe Arpinum adloquitur cives , 

H Aec subit o quantus , cives , nunc moenia Princeps , 
Et movet augustum per juga nostra pedem ! 

Regia cui conjux titulis , ac moribus aequis 
Assidet, Austriaci sanguinis almus honor; 

Itque comes lateri communis cura parentum 
Filius: hic quantum nominis addet avis! 

En agedum cuncti laetas ad sidera voces 
Tollite, et ingenti plaudite laetitia. 

Vos, vos festivo deducite carmina plectro; 

Vos mihi tam faustum concelebrate diem .' 

Quin et vicini resonent nunc undique colles 
Laudibus , et circum consonet omne nemus . 

Pinguia Fibrenus jam lenius alluat arva , 

Laetior et Liris per vada serpat aquis. 

Urbs ego jucundo Volscorum in vertice surgens. 
Inclyta non armis, nec ditione feror; 

Inclyta sed fama Hesperiis a Gadibus usque 
Auroram , et gemmis litora foeta maris . 

Attica non tantum studiorum maxima nutrix. 

Aut Europa animis, ingeniisque vigens; 

Sed molles Asiae populi , et ferus accola Nili , 

Meque orae celebrant, o America, tuae. 

Scilicet hic gemini aethereas venere sub auras 
Heroes , per quos gloria tanta mihi . 

Alter (nostis enim) virtute insignis, et armis 
Ex tenui censu venit in ora virum. 

Septimus hunc vidit repetitis fascibus annus 
Romulidis belli jura , domique dare . 

Hunc vidit Libycis illustrem Roma triumphis , 

Ibas dum sacra, vincte Jugurtha, via. 

Vidit et hostili foedatum pulvere crines 
Sessitis multo sanguine lympha tumens , 

Teutonicas cum fregit opes , Cimbrumque minantem 
Arcibus exitium, territa Roma, tuis. 

Grajugenumque duces et dextra praestat, et armis. 
Te praestat, Priami, ac terror Achille Phrygum. 

Alter Romani decus immortale Senatus, 

Et Latii princeps Tullius eloquii. 

Graecia non primos posthac sibi sumat honores. 
Victa armis, victrix nec tamen ingeniis; 

Nec tibi , Roma , sui jactet Demosthenis arma , 
Socratica aut quidquid protulit illa domus. 

Nam ruit immensus facundo Tullius ore; 

Fulminat, et mulcet, pectora quaeque rapit. 

•Quis pocior populi moderari , ac vota Senatus ; 
Judicum et in miseros flectere corda reos? 

Adspice, ut -e rostris sistat mutabile vulgus. 

Et Rulli mira detegar arte dolos: 

Arceat ut patriis quae jam Catilina pararat 
Moenibus ( heu facinus ! ) funera, tela , faces . 

Maxima quin etiam concedit turba Sophorum: 

Illa quod edocuit, plenius iste docet» 

At dum natorum gaudens tot gesta recordor. 

Aeternis merito concelebranda notis ; 

Heu! lacrymans ambos turpatos crimine cerno. 

Crimine, quod potis est tollere nulla dies. 

Eccc mihi ante oculos multa tu caede cruentus , 

Audax in cives stringere tela Mari . 

Per te mors aeque sublimes sternit , et imos ; 

Tibris , tecta , viae , sanguine templa rubent 
Dic age , quis furor , aut dominandi dira libido 
Impulit, ut senior ferreus ipse fores? 

Tullius ah! nimium gaudet popularibus auris, 

Tullius effreno laudis amore furit. 

Undique quaesitos famae molitur honores; 

Atque sui tantum pectora torquet amor . 

Grata mihi sophia, ac praestans facundia Tulli; 

Utilis et bello dextera grata Mari . 

Me tamen alterius cruciat mens effera, cives,' 

Laudis et alterius tam furiata sitis. 

Quid? fraternus amor quidquam num tangit utrumque? 

Mutua num pietas ferrea corda movet ? 

O mihi magnanimus si sese ostenderet heros , 

Heros, quem virtus vindicet una sibi! 

Non atrox, non vana tumens, semperque benignus. 
Materna in cunctos qui pietate flagret. 

Hic vir , hic est , multis , cives , quem saepe petivi 
Votis , deliciae , et maxima cura mei : 

Omnis quem spectet, dignus quem diligat aetas. 

Aevo nec memori deleat ulla dies. 

At quae nunc subito pertentant gaudia mentem ? 

Quae surgit facies nunc inopina mihi ? 

Quem non ulla potis prisca ostentare vetustas, 
Htfros ante oculos , cernite , tantus adest . 
Fernandus nostris, cives, vestigia tectis 
En ponit , praesens et beat arva , domos . 

Uc praestans terra sublimem ad sidera virtus, 

Virtus non ulla labe notanda levat! 

Quippe ostro , ac gemmis , regale insigne , decorus 
Sceptra gerit , populos et ditione tenet , 

Vestinis qua impulsus aquis rigat aequora Liris , 
Quaque, Pachyne, tuum verberat unda latus. 
Hoc quis difficiles belli tenet aptius artes , 
Militiaeque animos ad grave fingit opus? 

Amplior haud quisquam faciem componere pugnae. 
Ducere cessantes doctus in arma manus. 

Est mens consilii velox , est provida rerum ; 

Nec vigilanda sibi, neve cavenda latent: 
Imperiumque regit nulli virtute secundus: 

Maxima molitur, maxima semper agit. 

Nil tamen ipse ferox, ulli nec pervius irae; 

Nil et vesano laudis amore tumet. 

Sed placidi mores , pietas , clementia cordi 
Insidet , ac semper mitia quaeque fovet : 

Et generis titulos , meritos et temnit honores : 
Conscia mens recti sat sibi, gentis amor. 
Cernite, ut augusto majestas fulgeat ore: 

Improba si terret , cetera corda rapit . 

Ut facilis magnis , et dictu affabilis imis ! 

Quid dominum ? satius dixeris esse patrem . 
Immemor usque sui , modo publica commoda curat 
Crescunt imperii gloria, nomen, opes. 

Scitis, ut ingenuas Rex optimus excolat artes. 

Mille licet curis undique pressus eat. 

Has mirare nova nunc hospes luce nitentes? 

.Non tenuis, tanto vindice, partus honos. 

Nec minus assiduis, hoc Principe, rura colonis., 
Daedaleisque urbes civibus usque vigent : 
Quaque pedem poterat timidum vix ferre viator., 
En latum facilis jam via praebet iter.: 

Spernit et ignotas tumidi nunc aequoris undas. 
Dum navem patria navita merce premit. 

Quid referam quae jura suis , quas gentibus aequas 
Imponat leges? lene quid imperium? 

Qualis et ancipiti stet mens impervia fraudi.? 

Aut qui justitiae, ac relligionis amor? 

Scilicet augusti sequitur vestigia Patris, 

Quem memini nostras incoluisse domos. 

Nec dicam imperio natum te regna beare, 
Ferdinande , tuis cognite major avis? 

O quanta extremas volitat tua fama per oras ! 

Vera cano : venies major in ora virum , 

Itala cum tellus post tot discrimina rerum, 

Postque metus, luctus, praelia, damna, neces. 
Te propter miseri restincta incendia belli , 

Et pacis reduces viderit ipsa dies. 

At laudem metuens tcntantem dicere plura. 

Rex o magne, tuus detincc ecce pudor. 

Non tamen illa silent , quae nunc mihi maxima confers 
Munera longinqua nec peritura die . 

In me nempe geris curamque, animumque paternum, 
Adspcctuque tuo me magis usque beas. 

Haec referam , meritas impar persolvere grates ; 

Excidet at nunquam gratia tanta mihi. 

Haec dicent cives , dicent serique nepotes , 

Atque tuum memores nomen ad astra ferent : 

Plaudent voce , manu , recinent nostri ardua montis j 
Te, Fernande, canent, gloria Borbonidum. 

